คือ ตอนหนูเข้าห้องน้ำปวดท้องอึ นั่งไปสั่งพักเกิดอาการหายใจไม่ออกคะ อึดอัดแน่น เป็นแบบนี้มา2รอบแล้วคะ อยู่ในห้องน้ำทั้ง2รอบ และช่วงนี้หนูหายใจไม่ทั่วท้องด้วย ต้องหายใจแบบลึกๆเหมือนถอนหายใจอ่ะคะ มันจะเป็นอะไรหรือเปล่าคะ
สวัสดีค่ะ การวินิจฉัยที่เป็นไปได้-เกิดหลังการออกกำลังกาย หรือใช้แรงอย่างหนัก เช่นการเบ่งอุจจาระอาจเป็นการเพิ่มความดันในช่องท้อง และเพิ่มอัตราการเต้นของหัวใจ-มีการติดเชื้อในระบบทางเดินหายใจ เช่น ปอดอักเสบ อาจมีอาการไข้ ไอ เหนื่อย-โรคหอบหืด หลอดลมหดตัวแคบลง ทำให้หายใจลำบาก-โรคภูมิแพ้ หรือปฏิกิริยาแพ้ต่อสารอย่างรุนแรง อาการที่อาจพบร่วมด้วย เช่น มีผื่นคัน ผิวหนังบวมแดง-ระบบทางเดินหายใจถูกกีดขวาง หรือมีสิ่งแปลกปลอมติดอยู่-เกิดสัมพันธ์กับความเครียดหรือความกังวลการดูแลตัวเองเบื้องต้น ควรนั่งพักสักครู่และดื่มน้ำ พักผ่อน งดการออกแรง อาการมักดีขึ้นได้เอง หากยังมีอาการเป็นต่อเนื่อง เรื้อรัง เหนื่อยแม้ทำงานที่ปกติเคยทำได้ ไอมาก เจ็บแน่นอกร่วมด้วย อาจมีความผิดปกติที่ปอดหรือหัวใจ ควรรีบพบแพทย์เพื่อตรวจเพิ่มเติม